Rivalstvo Đokovića i Murrayja

Novak Đoković iz Srbije i Andy Murray iz Velike Britanije su profesionalni teniseri koji su igrali do sada 17 puta, Srbin vodi u ukupnom skoru sa 10-7. Do sada su se susreli u sedam ATP finala, uključujući i dva na grend slem turnirima. Đoković vodi na tvrdoj podlozi 8-6 i pobedio je u oba meča na šljaci, dok Murray vodi 1-0 na travi.

Murray je samo nedelju dana stariji od Đokovića, zajedno treniraju u teniskom trening kampu kao juniori. Rivalstvo je postalo važan deo u karijeri tenisera, a mnogi smatraju da postaje jedno od najvećih teniskih rivalstava svih vremena. Najbolji plasman na ATP listi: Đoković broj 1. (jul 2011) i Murray broj 2. (avgust 2009).

## Važni mečevi

### Finale Sinsinatija 2008.
Prvo finale u profesionalnoj karijeri igraju na mastersu u Sinsinatiju 2008. godine. Bila je to prva titula Marija iz serije ATP Masters 1000. Britanac je pobedio Đokovića u dva seta, oba su završena u tajbrejku rezultatom 7-6 (4), 7-6 (5).

### Finale Otvorenog prvenstva Australije 2011.
Đoković i Murray su tek u osmom meču igrali na jednom grend slem turniru, i to u finalu Australijan Opena. Đoković pobeđuje ubedljivo u tri seta za svoju drugu titulu na Australijan Openu, 6-4, 6-2, 6-3 u tek nešto više od dva ipo sata igre.

### Polufinale Otvorenog prvenstva Australije 2012.
Drugu godinu zaredom sastaju se međusobno u Australiji, i to je bio jedan od najdužih i najneizvesnijih mečeva ikada, u 4 sata i 50 minuta. Đoković uzima prvi set, ali Murraydobija naredna dva, vratio se srpski teniser u četvrtom setu i sjajnom igrom obezbedio pobedu u petom. Đoković je kasnije odbranio titulu protiv Rafaela Nadala.

### Finale Otvorenog prvenstva SAD 2012.
To je bilo drugo međusobno grend slem finale dva igrača, a prvi put u Njujorku. Nakon četiri sata i pedesetčetiri minuta dugom finalu, Murray pobeđuje Đokovića i stiže do svoje prve velike titule u karijeri. Murray osvaja prva dva seta a Đoković poravnava na 2-2 u setovima za odlučujući peti set, u kojem Murray izlazi kao pobednik sa 6-2. Ovaj meč je izjednačio rekord koji su postavili Ivan Lendl i Mats Wilander kao najduže finale US Opena u istoriji, i drugi najduži u Open eri, iza finala Australije 2012. (u kome je takođe igrao Đoković).

### Finale Šangaja 2012.
Bio je to prvi susret između dva igrača u bilo kojem meču još od finala US Opena. Andy Murray je branio titulu u Šangaju, dok je Novak Đoković došao sa osvojenom titulom u Pekingu prethodne nedelje. Murray dobija prvi set sa 7-5. U drugom setu kod rezultata 4-5 i 0-30 Đoković je odigrao poen kroz noge i zatim drop šotom smanjio na 15-30. Zatim izjednačava na 5-5 i u tajbrejku pobeđuje sa 13-11. Odlučujući set je dobio 6-3 i osvaja prvu titulu na Šangaj mastersu.

## Lista mečeva

### Pojedinačno
Đoković—Murray(10–7)

## Analiza mečeva
* Šljaka: **Đoković** vodi 2–0
* Trava: **Murray** vodi 1–0
* Tvrda: **Đoković** vodi 8–6
* Grend slem mečevi: **Đoković** vodi 2-1
* Finala: **Murray** vodi 4–3

### 2005–2010

### 2011–2012

### Razvoj karijere
*  = aktivan rekord (ažurirano Ponedeljak 5. novembar, 2012)

## Povezano
* Rivalstvo Đokovića i Nadala
* Rivalstvo Đokovića i Federera

## Reference

## Vanjske veze
* B92:Đoković – Murray najveće rivalstvo